af en en fr en nl da en pt en af fr af hu nl ru pl en it fi nl fr en en nl af en nl nl nl en it es pl de fr de de en en en af af nl en nl af af af nl af af af nn af af af af nl af af af af ru ne en af nl af af af af af af af nl af af en nl nl nl nl nl nl de nl af nl af nl en af nl pt en es es nl af en en en
Die verskil tussen korttermyn- en lewensversekering - BELLA Tydskrif SA
’n Paar maande gelede het BELLA die basiese beginsels en terminologie van korttermynversekering bestudeer – ’n belangrike onderwerp wanneer ’n mens die volwasse- en verantwoordelike wêreld betree.
Hierdie maand som Craig Baker, CEO van MiWayLife, lewensversekering in ’n neutedop op.
Craig verduidelik dat korttermynversekering gebruik word om enige bates te verseker. “Dit sluit roerende bates soos jou kar en huishoudelike goedere in, sowel as vaste bates soos ’n huis,” sê Craig. Lewensversekering bied verskeie opsies en is daar om verskillende redes, “Dit kan vir boedelbelasting-doeleindes gebruik word, of sorg dat ’n mens genoeg nalaat vir jou familie, sou ’n mens te sterwe kom en daar geen inkomste meer vir hulle is nie,” verduidelik hy.
Daar is verskillende tipes langtermynversekering wat dekking bied vir ’n verskeidenheid risiko’s:
Dit voorsien dekking, indien jy nie meer in ’n posisie is om ’n inkomste te verdien nie. “Dit is gewoonlik as gevolg van ’n ongeluk, maar kan byvoorbeeld ook deur siekte veroorsaak word,” veruidelik Craig. “Ongeskiktheidspolisse word gewoonlik óf as ’n “lomp som” uitbetaal óf as ’n maandelikse salaris (of ten minste ’n gedeelte van jou salaris). Dit word dan ook gewoonlik uitbetaal tot op jou normale aftree-ouderdom.”
Dit voorsien dekking indien ’n ernstige siekte ’n mens sou tref. Volgens Craig is daar ’n reeks siektes wat gewoonlik gedek word. Hierdie lys van siektes word in die polis se beleidsdokument aangedui. “Die grootste persentasie van eise word egter in meer ernstige gevalle soos kanker, hartaanvalle en beroertes uitbetaal,” sê hy.
MiWayLife bied ’n vier-in-een polis: ’n nuwe konsep met volledige lewensversekering- en beskerming vir jou, jou uitgebreide familie, asook begrafnisdekking.
Op watter ouderdom vir vroue?
So vroeg as moontlik, omdat dit relatief goedkoop is én ’n mens gewoonlik op ’n vroeë ouderdom sonder te veel skete en pyne sit. Terwyl ’n mens jonk is, geen skuld het nie en ook nie vir ’n gesin hoef te sorg nie, is ’n mens se salaris gewoonlik jou grootste bate. “’n Mens se risiko is dan meestal ongeskiktheid en dus sal ’n salarisdekking produk beter beskerming bied. Sodra ’n mens begin om skuld te maak óf met ’n gesin begin, moet jy begin om lewensversekering te oorweeg,” verduidelik Craig.
Is daar bybetalings betrokke?
“Nee, glad nie,” sê Craig. “Daar kan wel by sekere tipes versekering ’n wagtydperk geld, wat beteken dat ’n polis eers vir ’n minimum tydperk in werking moet wees, voordat ’n eis ingestel kan word.” Dit kan seker gesien word as ’n tipe bybetaling, maar daar is in elk geval nie bybetalings soos in die geval van tipiese korttermynversekering nie.
“Jong mense glo dikwels dat lewensversekering net vir die ouer garde bedoel is,” sê Craig. Dit is egter nie die waarheid nie. “Inteendeel,” meen hy, “Dit kan nooit te vroeg wees nie – niemand weet wat more inhou nie!”
Geskryf deur: Anica Scholtz
Beplan vir die toekomsDie noodsaaklikheid van lewensversekeringFinansiële beplanningLewensversekering
Deel dit op Twitter(Dit maak in 'n nuwe venster oop)
Deel dit op Facebook(Dit maak in 'n nuwe venster oop)
Deel dit op Google+(Dit maak in 'n nuwe venster oop)
Sorg self vir jou oudag
Daar is ’n lewe na aftrede, maar maak jy voersienning daarvoor? Moenie op jou werkgewer staatmaak…
Moenie laat jou skuld jou onderkry nie
Skuld is deel van die lewe, jou selfoonkontrak, jou huislening en jou klererekening is alles skuld.…
Beplan jy om binnekort die knoop deur te haak? Begroot so vir jou groot dag.
Elke vrou beplan al van kleintyd af haar sprokiesdag, maar ongelukkig is die lewe baie duur.…
Ons held wat skobbejak speel
Ag tog, my kar is alweer leeg!
Slaapkamersake: Privaat of publiek?
Die A-Z van (bikini) waks
Hoe compatible is jy en jou seksmaat?
Regte troue: Black Tie
previous post: Begroot jy?
next post: Jou aftrede: nóú se verantwoordelikheid
BELLA is 'n gelisensieerde produk van Neo Publishing (Pty) Ltd en deel van die Neo Africa groep.
Copyright © 2019 Neo Publishing All Rights Reserved.